Bear Mountain Ski Jump

Bear Mountain Ski Jump er et skihoppanlegg i Bear Mountain State Park i delstaten New York, USA. Det består av to hoppbakker med størrelse K45 og K20.Skisprungschanzen-Archiv: Bear Mountain (besøkt 4. september 2015) Anlegget, som ble bygd i 1928 og var i drift til 1990,The Swedish Ski Club: History  (besøkt 4. september 2015) var i sin tid blant landets mest brukte og kjente hoppbakker. Bakkerekorden i K45-bakken er 180 fot (54,9 meter), satt av Torger Tokle (Norge).

Den største bakken er etter dagens (2015) standard ganske liten, og utenom et USA-mesterskap for veteraner i 1989,Eastern Ski Jumping & Nordic Combined Foundation, Inc.: USA Masters Ski Jumping Champions  (besøkt 4. september 2015) hadde hoppanlegget i Bear Mountain ingen nasjonale mesterskap.Eastern Ski Jumping & Nordic Combined Foundation, Inc.: ski jumping in the eastern u.s.a.  (med oversikter over USA-mesterskap, besøkt 4. september 2015) Men det hadde en rekke renn med god nasjonal deltakelse og stort publikumsoppmøte. Så mange som 35 000 tilskuere var til stede under hopprenn i Bear Mountain.The New York Times: Ski jumping faces long decline (24. januar 1982, besøkt 4. september 2015) I 1965 vant Leif Bringslimark, opprinnelig fra Bodø,The New York Times: Ski-jump honors to Bringslimark (5. januar 1964, besøkt 4. september 2015) A-klassen i rennet Telemark Trophy foran 32 363 tilskuere.Journal News: Bringslimark Tops Bear Mt. Field  (1. februar 1965, publisert av The Historical Society of Rockland County på Tumblr, besøkt 4. september 2015) Det norske hopptalentet Torger Tokle fra Løkken Verk hoppet og satte bakkerekord i Bear Mountain mindre enn et døgn etter at han kom til USA i 1939.U.S. National Ski and Snowboard Hall of Fame and Museum: Torger Tokle (besøkt 4. september 2015)

Bear Mountain var kandidat til å arrangere vinter-OL 1932, men Lake Placid i samme delstat fikk mesterskapet. De andre kandidatene var Montréal (Canada), Oslo (Norge), Yosemite Valley, Lake Tahoe, Duluth, Minneapolis og Denver (de fem sistnevnte alle i USA).GamesBids: Past host city election results  (besøkt 4. september 2015)

 Referanser 

Eksterne lenker
British Pathé: Riding High - Skiing Dublin Issue (filmklipp fra Bear Mountain, 1941, med bl.a. Torger Tokle, publisert på YouTube)

Kategori:Hoppbakker i USA
Kategori:Sport i New York (delstat)
Kategori:Byggverk i New York (delstat)